stanford-oval/wikipedia huggingface dataset:
God Put a Smile upon Your Face
Aiheesta muualla

Yhtyeen viralliset kotisivut (englanniksi)
| n k Coldplay |
| --- | --- |
 Guy Berryman  Jonny Buckland  Will Champion  Chris Martin 
Studioalbumit:  Parachutes  A Rush of Blood to the Head  X&Y  Viva la Vida or Death and All His Friends  Mylo Xyloto  Ghost Stories  A Head Full of Dreams  Everyday Life  Music of the Spheres  Moon Music 
EP:t:  Safety  The Blue Room  Sparks  Trouble - Norwegian Live EP  Prospekt’s March 
Kokoelmat:  A Rush of Blood to the Head / Parachutes  The Singles 1999–2006  The Remixes  Parachutes / A Rush of Blood to the Head / Live 2003  Viva la Vida / X&Y  4 CD Catalogue Set  The Butterfly Package 
Singlet:  ”Brothers & Sisters”  ”Shiver”  ”Yellow”  ”Trouble”  ”Don’t Panic”  ”In My Place”  ”The Scientist”  ”Clocks”  ”God Put a Smile upon Your Face”  ”Speed of Sound”  ”Fix You”  ”Talk”  ”The Hardest Part”  ”What If”  ”White Shadows”  ”Violet Hill”  ”Viva la Vida”  ”Lost!”  ”Lovers in Japan”  ”Lhuna”  ”Life in Technicolor II”  ”Christmas Lights”  ”Every Teardrop Is a Waterfall”  ”Paradise”  ”Charlie Brown”  ”Princess of China”  ”Atlas”  ”Magic”  ”A Sky Full of Stars”  ”True Love”  ”Ink”  ”Adventure of a Lifetime”  ”Hymn for the Weekend”  ”Up&Up”  ”Everglow”  ”Something Just Like This”  ”Miracles (Someone Special)”  ”Orphans” / ”Arabesque”  ”Everyday Life”  ”Champion of the World”  ”Higher Power”  ”Coloratura”  ”My Universe”  ”Let Somebody Go”  ”Feelslikeimfallinginlove”  ”We Pray” 
Kiertueet:  Parachutes Tour  A Rush of Blood to the Head Tour  Twisted Logic Tour  Viva la Vida Tour  Mylo Xyloto Tour  Ghost Stories Tour  A Head Full of Dreams Tour  Music of the Spheres World Tour 
Aiheeseen liittyviä:  Diskografia  Phil Harvey  Ken Nelson  Brian Eno 
Coldplay soittamassa kappaletta ”God Put a Smile upon Your Face” vuoden 2005 Twisted Logic -kiertueellaan.
Kuvankaappaus kappaleen musiikkivideon alun kohdasta, jossa liikemies törmää muukalaiseen. Videon liikemiestä esittää Paddy Considine.
Guru Gobind Singh

Maalaus Guru Gobind Singhistä.
Guru Gobind Singh (pandžabiksi ਗੁਰੂ ਗੋਬਿੰਦ ਸਿੰਘ, Gurū Gōbiṃd Siṃgh; 22. joulukuuta 1666 – 7. lokakuuta 1708), syntymänimeltään Gobind Das (pandžabiksi ਗੋਬਿੰਦ ਦਾਸ, Gōbiṃd Dās), oli kymmenes ja viimeinen sikhiläisyyden kymmenestä gurusta.
Hän oli sikhiläisyyden 9. gurun Guru Tegh Bahadurin poika. Hänestä tuli guru vasta 9-vuotiaana hänen isänsä tullessa teloitetuksi kieltäytyessä kääntymästä islamiin.
Guru Gobind Singh muistetaan erityisesti sikhiläisyyden yhteisön käsitteen Khalsan kehittäjänä. Hän myös otti käyttöön sukunimen Singh kaikille sikhimiehille.
Hän kuoli salamurhan uhrina. Kaikki hänen neljä poikaansa kokivat väkivaltaisen kuoleman ennen isäänsä, ja näitä neljää poikaa muistetaan sikhien Shaheedi Chaar Sahibzaade -muistojuhlassa. Guru Gobind Singhin oman ilmoituksen mukaan hän oli viimeinen sikhien ihmisguruista.
Cholula

Cholulan sijainti Meksikossa
Pyramidin entisöity alaosa, portaat
Pyramidi ja sen päälle rakennettu katolinen kirkko.
Cholula (nahuatliksi Cholōllān) oli muinaisessa Meksikossa sijainnut intiaanien rakentama kaupunki, jota asteekit pitivät pyhänä paikkana. Nykyisin se on osa Pueblan suurkaupunkialuetta. Siellä on suuri porraspyramidi ja lukuisia muita temppeleitä, joiden päälle espanjalaiset valloittajat rakensivat kirkkoja.
Espanjalaisten saapuessa Cholulassa oli 30 000–50 000 asukasta ja 365 temppeliä. Cholulan keskus on Zócalo.
Historia

Cholulan alueella on asuttu jo tuhansia vuosia. Kiinteä kylä syntyi ehkä joskus vuoden 2000 eaa. tienoilla niin kuin monet muutkin Mesoamerikan kylät. Kaupunki alkoi kehittyä viimeistään 200 eaa.
Cholula kasvoi suureksi 600–700 jaa. Noin 750 jaa. kaupungin valtasi Olmeca-Xicalanca-heimo, ja kaupunki kasvoi nopeasti mutta jäi Caxcatlan varjoon. Vuonna 1292 kaupungin valtasivat tolteekit ja chichimeekit, ja vuonna 1359 läheinen kuningaskunta Huexotzingo valtasi sen. Asteekkiaikoina Cholula oli maan toiseksi suurin kaupunki ja pyhä keskus.
Cholula vältti ainakin osittain klassisen kauden lopulla tapahtuneen ryöstämisen ja polttamisen, joka kohtasi monia alueen kaupunkeja. Kun espanjalaiset konkistadorit saapuivat vuonna 1519 Cholulaan Hernán Cortésin johtamina, he surmasivat 3 000 intiaania, ryöstivät kaupungin temppelit ja polttivat sen.
Pyramidi

Cholula tunnetaan nykyisellä Zona Arquelogicalla sijaitsevasta pyramidistaan. Se on rakennettu useita kertoja, ja se on hautautunut tulivuorenpurkauksessa. Pyramidi on noin 66 metriä korkea, sen pohjan ala on noin 450 × 450 metriä, ja sen tilavuus on noin 4,45 miljoonaa kuutiometriä. Se oli suurin esikolumbiaaninen pyramidi ja Guinnessin ennätysten kirjan mukaan suurin rakennettu historiallinen monumentti. Nykyisin pyramidi on pääosin maa-ainesten peitossa. Pyramidin sisällä on useita kilometrejä käytäviä, joiden avulla on selvitetty pyramidin rakennetta. Osa tunneleista on avoimena yleisölle. Pyramidin päällä on Santuario de Nuestra Señora de Los Remedios -kirkko. lähde?
Aiheesta muualla

Kuvia tai muita tiedostoja aiheesta Cholulan suuri pyramidi Wikimedia Commonsissa
Operaatio Just Cause

Operaatio Just Cause eli Yhdysvaltojen Panaman-miehitys oli Yhdysvaltojen vuonna 1989 tekemä sotilasoperaatio, jossa syrjäytettiin keskiamerikkalaisen Panaman valtion diktaattori Manuel Noriega. Presidentti George H. W. Bush mainitsi operaation syiksi Yhdysvaltain kansalaisten turvaamisen, demokratian ja ihmisoikeuksien puolustamisen sekä huumekaupan ehkäisemisen. Operaatiossa kuoli eri arvioiden mukaan 200–4 000 siviiliä.
Operaation mukaan on nimetty vuonna 2006 julkaistu videopeli Just Cause.
Aiheesta muualla

Kuvia tai muita tiedostoja aiheesta Operaatio Just Cause Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Yhdysvaltain merijalkaväen miehistönkuljetusvaunu LAV-25 Panamassa tuhotun Panaman puolustusvoimien rakennuksen edessä miehityksen ensimmäisenä päivänä 20. joulukuuta 1989.
Käännös suomeksi
Gofore

| Gofore Oyj |
| --- | --- |

Yritysmuoto:  julkinen osakeyhtiö
Osake:  OMXH: GOFORE
Markkina-arvo:   344 milj. € (31.12.2022)
Perustettu:  2001
Toimitusjohtaja:  Mikael Nylund
Puheenjohtaja:  Timur Kärki
Kotipaikka:  Tampere, Suomi
Toiminta-alue:  Suomi, Saksa, Espanja ja Viro
Toimiala:  tietotekniikka
Tuotteet:  ohjelmistokehitys it-konsultointi
Liikevaihto:   149,9 milj. € (2022)
Liikevoitto:   16,6 milj. € (2022)
Tilikauden tulos:   12,2 milj. € (2022)
Henkilöstö:   1297 (joulukuu 2022)
Kotisivu:  www.gofore.com
Infobox OKVirheellinen NIMI-arvo: 
Gofore Oyj on suomalainen digitaalisten palveluiden suunnitteluun ja kehittämiseen keskittynyt yhtiö, jonka kotipaikka on Tampereella.
Goforen liikevaihto vuonna 2022 oli lähes 150 miljoonaa euroa.
Historia > 2020–

Tammikuussa 2020 Gofore ajoi alas liiketoimintansa Isossa-Britanniassa. Elokuussa Gofore kertoi ostavanasa Qentinel Finlandin, joka oli erikoistunut ohjelmistotestausautomaatioon. Noin sata henkilöä työllistäneen Qentinelin asiakkaita olivat Verohallinto, Kone ja Elisa. Marraskuussa Silver Planetin ympärille perustettiin noin 40 henkilöä työllistänyt Gofore Lead -konsulttiyksikkö. Yhteensä Gofore työllisti yli 700 työntekijää, joista lähes 200 oli konsultteja. Yhtiön liikevaihto kasvoi kolmessa vuodessa 34 miljoonasta eurosta 78 miljoonaan euroon.
Maaliskuussa 2021 Gofore siirtyi Helsingin pörssin päälistalle. Samassa kuussa se osti myös 95 prosenttia CCEA:sta, joka tarjosi palveluita muutosten läpivientiin asiakkaille kuten Outokumpu, Neste ja Kone. CCEA:lla oli noin 50 työntekijää Espoossa ja Singaporessa. Lokakuussa Tampereella alettiin rakentaa lähelle rautatieasemaa toimitilakonttoria, jonka päävuokralainen Gofore aikoi siirtää sinne pääkonttorinsa.
Tammikuussa 2022 Gofore kertoi ostaneensa Devecto oy:n, joka oli keskittynyt älykkäiden laitteiden ja koneiden ohjelmistoja ja ohjelmistojen testausjärjestelmien kehittämiseen. Kaupan myötä Goforen asiakaskunta laajeni  isoihin yrityksiin kuten Ponsseen, Valtraan ja ABB:hen, kun se oli aiemmin palvellut lähinnä julkisen sektorin toimijoita. Helmikuussa Gofore kertoi avaavansa konttorin Lappeenrantaan. Gofore sopi lokakuussa 2022 saksalaisen Emundo Gmbh:n ostamisesta kahdeksalla miljoonalla eurolla. Yritys työllisti 96 henkilöä ja sillä oli seitsemän toimipistettä Saksassa, Itävallassa ja Pohjois-Italiassa.
Organisaatio

Goforella oli tammikuussa 2022 yli 900 työntekijää Suomessa, Saksassa, Espanjassa ja Virossa. Suomessa sillä oli toimipisteitä Tampereella, Espoossa, Helsingissä, Jyväskylässä, Kajaanissa, Lappeenrannassa Oulussa ja Turussa. Ulkomailla sen konttorit sijaitsivat Braunschweigissa, Madridissa, Münchenissä ja Tallinnassa.
Goforen tytäryhtiöihin kuuluu
Devecto, jolla on 130 asiantuntijaa Jyväskylässä, Espoossa, Tampereella, Oulussa ja Kajaanissa.
Qentinel Finland Oy
Tuotteet

Gofore suunnittelee ja tuottaa tietojärjestelmiä palvelukeskeistä arkkitehtuuria (SOA) ja ketteriä menetelmiä käyttäen sekä arkkitehtuurilla ohjaten.
Markkinat

Vuonna 2020 yhtiön liikevaihdosta 74 prosenttia tuli julkishallinnosta. Yhtiön asiakkaita olivat esimerkiksi Helsinki, Espoo, Verohallinto, Digi- ja väestötietovirasto, KEHA-keskus, opetushallitus, sosiaali- ja terveysministeriö ja Fonecta.
Yrityskulttuuri

Gofore oli alallaan ensimmäisten oman työehtosopimuksen luoneiden yritysten joukossa Suomessa. Tammikuussa 2022 Gofore otti käyttöön yrityskohtaisen työehtosopimuksen, jolla korvattiin aiemmin käytetty alakohtainen sopimus. Valtakunnallisesta sopimuksesta se erosi esimerkiksi siten, että isät saivat kaksi viikkoa pidemmän palkallisen perhevapaan. Työntekijöiden palkkoja korotetaan kaksi kertaa vuodessa yleiskorotuksen verran, mutta työntekijöille voidaan jakaa myös tätä suurempia henkilökohtaisia korotuksia.
Vuonna 2021 Gofore alkoi tarjota uusille työntekijöilleen mahdollisuutta työskennellä paikkariippumattomasti. Työntekijän palkkaukseen vaikutti se, asuuko hän pääkaupunkiseudulla vai sen ulkopuolella.
Goforen oman ekosysteemialusta Hohto -toiminnanohjausjärjestelmä osaa esimerkiksi yhdistää osaajat ja asiakasprojektit. Se kehitettiin alun perin cv-pankiksi opiskelijatyönä vuonna 2013.
Gofore hyödyntää botteja työntekijöidensä rutiinitehtävien hoitamisessa, kuten tuntikirjauksissa, lippujen varaamisessa, matkalaskuissa ja perehdyttämisessä. Botit kommunikoivat työntekijöiden kanssa Slackissa ja vievät siellä saamansa tiedot esimerkiksi tuntikirjausjärjestelmään. Ensimmäinen chatbot, Seppo, otettiin käyttöön vuonna 2016. Sitä tarvittiin, koska Goforelta puuttui perinteinen keskijohto. Vuonna 2020 botit hoitivat jo yli 30 tehtävää. Business Finlandin Robins-tutkimushankkeen kautta Gofore on tutkinut sitä, miten se voisi skaalata alustamaisen toimintatapansa kansainväliseksi päästämällä kumppaninsa ja asiakkaansa omaan järjestelmäänsä.
Goforen työntekijöitä kannustetaan osallistumaan osakesäästöohjelmaan. Ensimmäinen kausi alkoi vuonna 2018 ja vuoteen 2022 mennessä siihen oli osallistunut lähes 500 henkilöä.
Tunnustuksia

Vuonna 2015 Goforen toimitusjohtaja Timur Kärki valittiin vuoden Tivi-vaikuttajaksi.
Vuonna 2016 Gofore oli Deloitte Technology Fast 50 Finland -listalla sijalla 20.
Vuosina 2015 ja 2016 Gofore valittiin Suomen 3. parhaaksi työnantajaksi Great Place to Work -kilpailussa omassa sarjassaan. Vuonna 2016 se valittiin myös Euroopan 6. parhaaksi yritykseksi.
Vuonna 2017 Gofore valittiin Suomen parhaaksi työpaikaksi sekä Euroopan 2. parhaaksi työpaikaksi Great Place to Work -gaalassa Pariisissa.
Vuonna 2019 Timur Kärki ja Gofore valittiin EY Entrepreneur Of the Year Finland -palkinnolla.
Vuonna 2021 Duunitori palkitsi Goforen parhaasta työnantajabrändistä Rekrygaalassa.
Aiheesta muualla

Goforen verkkosivut
Goforen blogi
Demokraatit 66

| Demokraatit 66> Democraten 66 |
| --- | --- |
  
  
  
Perustettu:  14. lokakuuta 1966
Puheenjohtaja:  Sigrid Kaag
Ideologia:   sosiaaliliberalismi  liberalismi 
Poliittinen kirjo:  keskusta
Äänenkannattaja:  Democraat
Värit:  vihreä
Edustajainhuone:  9 / 150
Senaatti:  5 / 75
Euroopan parlamentti:  1 / 29
Kansainväliset jäsenyydet:  – Liberal International – Euroopan liberaalidemokraattinen puolue – Renew Europe
Nuorisojärjestö:  Jonge Democraten
Kotisivu:  d66.nl
Infobox OKNimi-testi OK: 
Demokraatit 66 (holl. Democraten 66, lyh. D66) on alankomaalainen sosiaaliliberaali puolue. Perinteisesti se on ollut lähellä keskustaa taloudellisissa kysymyksissä ja hyvin vapaamielinen arvokysymyksissä.
Historia

Demokraatit 66 syntyi nuorten intellektuellien ryhmittymänä toimittaja Hans van Mierlon johtamana. Numero 66 tulee puolueen perustamisvuodesta 1966. Aluksi se vastusti yhteiskunnan ns. ”pilarisoitumista” ja tämän pysäyttämiseksi ajoi maahan poliittista uudistusta. Alun perin puolueen ihanteena oli yhdysvaltalainen presidenttijohtoinen järjestelmä yhdistettynä enemmistövaalitapaan. Demokraatit 66 tukee yhä uudistusta, jossa yhdistyisivät vaalitavan uudistaminen ja suoran demokratian käyttäminen.
Alexander Pechtold valittiin puoluejohtajaksi vuonna 2006. Hän erosi lokakuussa 2018 ja jätti myös paikkansa edustajainhuoneessa.
Näkemyksiä

Alankomaiden poliittisessa kentässä Demokraatit 66 on ollut selvästi maan sekulaarein ja myös EU-myönteisin puolue. Se kannattaa EU:n kehittämistä liittovaltioksi.
Puolue antaa varovaisen kannatuksensa kuningashuoneelle, mutta korostaa avoimuuden ja vaatimattomuuden tärkeyttä sen rahoituksessa. Puolue myös ehdottaa kuningasta tuloverovelvolliseksi. .
Alankomaiden tulisi puolueen mukaan siirtyä yksikamariseen parlamenttiin, mikä tarkoittaisi senaatin (holl. Eerste Kamer) lakkauttamista.
Ilmastonmuutoksen torjunnassa puolue pitää päästökauppaa hyvänä keinona, vaikkakin päästöjen hintaa voitaisiin vielä korottaa. Tässä korostetaan yhteistä EU-tason ratkaisua. .
Vaalimenestys

Parlamenttivaaleissa maaliskuussa 2017 puolue saavutti 12,2 %:n kannatuksen ja sai 19 paikkaa parantaen tulostaan edellisistä vaaleista. Vaalit voittanut VVD aloitti hallitusneuvottelut, jotka saatiin päätökseen lokakuussa 2017. Uuden hallituksen muodostivat VVD, kristillisdemokraattinen puolue, D66 ja kristillinen unioni. Demokraatit sai hallituksessa kuusi ministeriä.
Aiheesta muualla

Wikimedia Commonsissa on kuvia tai muita tiedostoja aiheesta .
Demokraatit 66 (hollanniksi)
| n k  Alankomaalaiset puolueet |
| --- | --- |
Edustajainhuone:  Vapauspuolue (37)  GroenLinks–PvdA (25)  Vapauden ja demokratian kansanpuolue (24)  Uusi yhteiskuntasopimus (20)  Demokraatit 66 (9)  Maanviljelijä-kansalaisliike (7)  Kristillisdemokraattinen puolue (5)  Sosialistinen puolue (5)  DENK (3)  Eläinpuolue (3)  Foorumi demokratialle (3)  Reformoitu puolue (3)  ChristenUnie (3)  Volt Alankomaat (2)  JA21 (1) 
Senaatti:  Maanviljelijä-kansalaisliike (16)  GroenLinks–PvdA (14)  Vapauden ja demokratian kansanpuolue (10)  Kristillisdemokraattinen puolue (6)  Demokraatit 66 (5)  Vapauspuolue (4)  Sosialistinen puolue (3)  Kristillinen unioni (3)  Eläinpuolue (3)  JA21 (2)  Foorumi demokratialle (2)  Reformoitu puolue (2)  Volt Alankomaat (2)  50PLUS (1)  Itsenäiset ryhmät (1)
Laskusiiveke

Laskusiivekkeet näkyvät siiven jättöreunassa eli takaosassa.
Junkers Ju-52 oli Aeron, sittemmin Finnairin, ensimmäinen laskusiivekkeillä varustettu konetyyppi. Kuva vuodelta 1932.
Laskusiiveke (myös laippa, vanh. myös apusiipi) on lentokoneen siiven nostovoimaa lisäävistä laitteista merkittävin. Laskusiivekkeet sijaitsevat lentokoneen siiven jättöreunassa eli takaosassa, yleensä siiven tyviosassa.
Tarve hillitä lentokoneen laskeutumisnopeutta

1930-luvulta lähtien lentokoneiden massan suureneminen ja niiden siipien suunnittelu suureneville matkalentonopeuksille johtivat lentokoneiden laskunopeuden  kasvuun. Sotilasilmailussa ongelma voitiin osin ratkaista pitemmillä kiitoteillä ja jarruvarjoilla (joita käytettiin myös eräissä matkustajakoneissa, mm. Finnairin vuosina 1960-64 käyttämissä ensimmäisen sukupolven Caravelle-koneissa).  Lentotukialuksille laskeutuvan lentokoneen vaakanopeus jarrutetaan jarruvaijerilla. Sivuluisu oli sotilasilmailussa ja purjelennossa sovelias menetelmä koneen vauhdin hidastamiseen ja nopeuden vähentämiseen. Laskunopeuden kasvu kuitenkin lisäsi laskussa tapahtuvia onnettomuuksia. Siviili-ilmailussa suurten kaupunkien lähellä suuri laskunopeus olisi vaatinut useita kilometrejä pitkiä ja kalliita kiitoteitä. Ongelma vaikeutui suihkukoneen alkukaudella 1940- ja 1950-luvuilla.
1930-luvulla kehitettiin laskusiivekkeet ja etureunasolakot, joilla lentokoneen lähetysmis- ja laskunopeudet saatiin pysymään riittävän alhaisina koneen maksiminopeuden kärsimättä. Laskusiivekkeet myös parantavat näkyvyyttä ulos ohjaamosta lähestymisen aikana, koska ne mahdollistavat nokan alhaisemman asennon horisonttiin nähden hitaalla ilmanopeudella lennettäessä.
Laskusiiveketyyppejä ovat levysiiveke, taitesiiveke, solasiiveke, Fowler-siiveke ja kaksoissolasiiveke.
Laskusiivekkeet liittyvät oleellisesti koneen sakkausominaisuuksiin. Siivekkeiden ulosottaminen lisää nostovoimaa, lisää vastusta, pienentää sakkauskohtauskulmaa ja pienentää sakkausnopeutta.
Laskusiivekkeiden virtauksen irtoamista voidaan hidastaa tai estää puhaltamalla kaasuturbiinilta ilmaa laskusiivekkeen yli. Näin tehtiin mm MiG-21bis-hävittäjässä.
Gorod

| Gorod |
| --- | --- |

Tiedot
Toiminnassa:  1997–
Tyylilaji:  tekninen death metal
Kotipaikka:   Bordeaux, Ranska
Laulukieli:  englanti
Jäsenet:  Julien "Nutz" Deyres, laulu   Mathieu Pascal, kitara   Nicolas Alberny, kitara   Benoit Claus, bassokitara  
Levy-yhtiö:  Listenable Records, 2009–   Willowtip Records, 2005–2009   Deadsun Records, 2005  
Aiheesta muualla
Kotisivut
Infobox OKNimi-testi OK: 
Gorod on teknisen death metalin yhtye Bordeaux'sta, Ranskasta. Se perustettiin vuonna 1997 nimellä Gorgasm, minkä alla yhtye julkaisi esikoisalbuminsa, Neurotripsicksin vuonna 2004. Yhtye vaihtoi nimensä Gorodiksi vuonna 2005 välttääkseen sekaannusta yhdysvaltalaiseen Gorgasm-nimiseen yhtyeeseen. Gorod julkaisi esikoisalbuminsa uudelleen uudella nimellä vuonna 2005.
Jäsenet

Mathieu Pascal – kitara (1997–)
Benoit Claus – bassokitara (1997–)
Julien "Nutz" Deyres – laulu (2010–)
Nicolas Alberny – kitara (2010–)
Jäsenet > Entiset jäsenet

Sandrine – rummut (1997–2009)
Guillaume Martinot – laulu (1997–2010)
Arnaud Pontacq – kitara (2002–2010)
Nico – kitara (2005)
Samuel Santiago – rummut (2009–2013)
Diskografia > Studioalbumit

Neurotripsicks (2005)
Leading Vision (2006)
Process of a New Decline (2009)
A Perfect Absolution (2012)
A Maze of Recycled Creeds (2015)
Æthra (2018)
The Orb (2023)
Diskografia > Muut albumit

Gorgasm Demo (2000)
Promo (2002)
Embalmed Madness (2005,  split, Nihilistic Holocaust)
Transcendence (2011,  EP, Listenable Records)
Aiheesta muualla

Gorod Encyclopaedia Metallumissa (englanniksi)
Gorod Myspacessa (englanniksi)
| n k Gorod |
| --- | --- |
 Mathieu Pascal  Benoit Claus  Julien "Nutz" Deyres  Nicolas Alberny   Sandrine  Guillaume Martinot  Arnaud Pontacq  Nico  Samuel Santiago 
Studioalbumit:  Neurotripsicks  Leading Vision  Process of a New Decline  A Perfect Absolution  A Maze of Recycled Creeds  Æthra  The Orb 
Muut albumit:  Gorgasm Demo  Promo  Embalmed Madness  Transcendence
Sävelten tyttäret

| Sävelten tyttäret |
| --- | --- |

Kirjailija:  Susanna Välimäki ja Nuppu Koivisto-Kaasik
Kieli:  suomi
Genre:  t
Kustantaja:  Suomalaisen Kirjallisuuden Seura
Julkaistu:  2023
Löydä lisää kirjojaKirjallisuuden teemasivulta
Sävelten tyttäret on Susanna Välimäen ja Nuppu Koivisto-Kaasikin kirjoittama ja Suomalaisen Kirjallisuuden Seuran kustantama teos, joka valottaa Suomen musiikin aiemmin tuntemattomaksi jäänyttä naishistoriaa. Se esittelee 126 vuosien 1780–1909 välisenä aikana syntynyttä säveltäjänaista elämäkerta-artikkeleiden, teosluettelojen ja lähdetietojen avulla. Teos perustuu historialliseen alkuperäisaineistoon, jota on saatu tutkimalla laajoja arkistolähteitä.
Teos valittiin Suomen tiedekustantajien liiton Vuoden tiedekirja 2023 -finaaliin. Teos on luettavissa myös verkkoversiona.
Aiheesta muualla

Sävelten tyttäret. 2023 (finlit.fi)
Verkkoversion sisällysluettelo
Novelle

| Novelle |
| --- | --- |
Tyyppi:  Virvoitusjuoma
Valmistaja:  Hartwall
Alkuperä:  Suomi
Valmistus aloitettu:  1990 (Novelle Plus 2009)
Infobox OKNimi-testi OK: 
Novelle-tuotteita
Novelle on Hartwallin valmistama kivennäisvesimerkki, jota myydään 0,33 litran, 0,5 litran ja 1,5 litran pulloissa. Novelle-kivennäisvedet valmistetaan Salpausselän soraharjujen suodattamaan pohjaveteen Lahdessa, ja Novelle-lähdevedet pullotetaan Etelä-Pohjanmaalla, Karhukankaan Solina-lähteestä Karijoella. Novelle-kivennäisvedet ovat suolattomia ja matalahiilihappoisia, ja ne sisältävät kivennäisaineita. Markkinoilla on myös erilaisia maustettuja Novelle-kivennäisvesiä ja 2010-luvulla voimakkaasti osuuttaan vahvistaneita, vitaminoituja ns. hyvinvointivesiä eli Novelle Plus -juomia. Kaikissa Novelle-tuotteissa käytetään vain luontaisia aromeja luonnosta.
Novellen vuonna 2013 lanseeratut uudet nettisivut tarjoavat luettavaa naistenlehtimäisellä tyylillä. Sivustolla on nimetty päätoimittaja ja toimituskunta, ja se toimii tiiviissä yhteisössä Novellen Facebook-sivujen kanssa.
Luettelo Novellen mauista:
Citronelle, saatavilla 0,5 l, 1,5 l ja 2 x 1,5 l pulloissa sekä 24 x 0,33 l
Mango+ appelsiini, saatavilla 0,33 l ja 6 x 0,33 l tölkeissä
Mustikka, saatavilla 0,33 l ja 6 x 0,33 l tölkeissä
Kevyesti hapotettu lähdevesi, saatavilla 0,5 l ja 1,25 l pulloissa
Kivennäisvesi, johon lisätty kalsiumia, 0,5 l ja 1,5 l pulloissa sekä 0,33l tölkissä
Kivennäisvesi, saatavilla 0,3 l lasipullo, 24 x 0,5 l, 1,5 l, 2 x 1,5l pulloissa
Lasten vesi jäätelökesä, saatavilla 0,3 l pulloissa
Lasten vesi Päärynä, saatavilla 0,3 l pulloissa
Lähdevesi, saatavilla 0,5 l ja 1,25 l pulloissa
Ananas & Passion, saatavilla 0,5 l ja 1,5 l pulloissa
Mustikka & Granaattiomena, saatavilla 0,5l ja 1,5 l pulloissa
Vesimeloni & Yuzu, saatavilla 0,5 l ja 1,5 l pulloissa
Mango & Guava, saatavilla 0,5 l ja 1,5 l pulloissa
Aprikoosi & Jasmiini & Aloe vera, saatavilla 0,5 l ja 1,5 l pulloissa
Mango-passion, saatavilla 0,5 l pulloissa
Omena-inkivääri, saatavilla 0,5 l pulloissa
Raparperi-vadelma, saatavilla 0,5 l pulloissa
Vadelma-veriappelsiini, saatavilla 1,5 l pulloissa
Aiheesta muualla

Novellen nettisivut
Khadija

Khadijaa esittävä mitali kirjassa Promptuarii Iconum Insigniorum (1553).
Khadīja bint Khuwaylid (arab. خديجة بنت خويلد‎‎, n. 555–620) oli islamin uskonnon profeetan Muhammedin ensimmäinen vaimo. Khadija oli ensimmäinen islamiin kääntynyt henkilö. Muslimit pitävät häntä yhtenä ”uskovien äideistä”, joita olivat sellaiset Muhammedin vaimot, jotka ovat mukana joissakin hadith-kertomusten isnadeista.
Khadija oli naimisissa kolmesti, ja hänellä oli lapsia jokaisesta avioliitosta. Näistä liitoista kaksi ensimmäistä päättyi Khadijan jäätyä leskeksi. Muhammedin kanssa hän meni naimisiin vuonna 595. He saivat kaksi poikaa ja neljä tytärtä, mutta joidenkin šiialaislähteiden mukaan heillä olisi ollut vain yksi yhteinen tytär, Fatima Zahra, ja muut kolme tytärtä olisivat olleet joko Khadijan aiemmasta avioliitosta tai tämän sisaren lapsia, joita Muhammed olisi kohdellut kuin he olisivat olleet hänen omiaan. Vain heidän tyttärensä elivät aikuisikään asti.
Khadija kuoli ramadanina kolme vuotta ennen Muhammedin pakoa Medinaan. Hän oli kuollessaan 65-vuotias. Khadija haudattiin al-Hajunin hautausmaalle Mekkaan
Khadijan historiallisuus

Khadijasta kerrotaan ensimmäisen kerran vasta kauan hänen kuolemansa jälkeen Ibn Ishaqin tekemässä Muhammedin elämäkerrassa Sirat rasul Allah, joka on säilynyt Ibn Hishamin 800-luvulla tekemän referoinnin muodossa. Tämän takia jotkut orientalistit ovat arvelleet, että Khadija ei olisi historiallinen henkilö, vaan arabien tarinaperinteen luoma kirjallinen hahmo. Jansenin mukaan Khadijan kauppiastaustaa olisi voitu tarvita ennustustarinaa varten. Näin voitiin perustella Muhammedin matka Syyriaan, missä kristillinen munkki tunnistaa Muhammedin profeetaksi.
Aiheesta muualla

Kuvia tai muita tiedostoja aiheesta Khadija Wikimedia Commonsissa
Khadijan nimi arabialaisin merkein